open-index/open-wikipedia-markdown huggingface dataset:
Clemens von Pirquet

**Clemens Peter Freiherr von Pirquet** (12. toukokuuta 1874 Wien, Itävalta – 28. helmikuuta 1929) oli itävaltalainen tutkija ja lastenlääkäri. Hänen merkittävimmät saavutuksensa ovat bakteriologian ja immunologian alalta. 

Pirquet opiskeli teologiaa Innsbruckin yliopistossa ja filosofiaa Leuvenin yliopistossa. Lääketiedettä hän opiskeli Wienissä ja Königsbergissä ennen kuin hän aloitti opinnot Grazin yliopistossa, josta hän valmistui vuonna 1900 lääketieteen tohtoriksi. Vuonna 1902 hän aloitti työskentelyn Wienin lastensairaalassa.

Pirquet havaitsi vuonna 1906, että potilaat, jotka olivat aiemmin saaneet injektioina hevosen seerumia tai isorokkorokotuksen, reagoivat nopeammin ja voimakkaammin toisen ruiskeeseen, eli kyse oli seerumitaudista, tuberkuliinireaktiosta ja anafylaksiasta. Kun hän havaitsi, että immuniteetti ja yliherkkyys olivat ilmiöinä lähisukuisia mutta käsitteinä vastakohtia, hän muodosti Bela Schickin kanssa sanan *[[allergia]]* kreikan kielen sanoista *allos* ('toinen') ja *ergon* ('reaktio'), jolla sittemmin pitkään kuvattiin tätä yliherkkyysreaktiota, ennen kuin käyttöön tuli atopia. 

Pian isorokkohavainnon jälkeen Pirquet ymmärsi, että tuberkuliini, jonka Robert Koch oli 1890 eristänyt tuberkuloosia aiheuttavasta bakteerista, voi saada aikaan samanlaisen reaktion. Charles Mantoux kehitti edelleen Pirquet'n ajatuksia, ja Mantoux'n testistä, jossa tuberkuliinia ruiskutetaan ihoon, tuli vuonna 1907 tuberkuloosin diagnostinen koe eli tuberkuliinikoe.

Pirquet hylkäsi 1909 tarjouksen tehtävästä Pasteur-instituutissa Pariisissa ja otti vastaan nimityksen professoriksi Yhdysvaltoihin Johns Hopkinsin yliopistoon, jonne oli juuri perustettu lastentautien tiedekunta. Jo vuoden kuluttua 1910 hän palasi Eurooppaan ja otti vastaan viran ensin Breslaussa (nyk. Wrocław) ja sitten Wienissä.. 

Clemens von Pirquet ja hänen vaimonsa tekivät 28. helmikuuta 1929 itsemurhan syanidilla.. 

## Lähteet

## Aiheesta muualla
Michael Farfan

**Michael Farfan** (s. 23. kesäkuuta 1988 San Diego, Kalifornia, Yhdysvallat) on yhdysvaltalainen jalkapalloilija, pelipaikaltaan keskikenttäpelaaja. Hän edustaa Major League Soccerin Philadelphia Unionia.

## Seurajoukkueura

Farfan pelasi juniorina koulunsa Castle Park High Schoolin joukkueessa ja La Jolla Nomadsissa, jonka kanssa hän voitti alle 14-vuotiaiden Yhdysvaltain-mestaruuden vuonna 2002. Vuosina 2003–2005 hän kuului Yhdysvaltain jalkapalloliiton IMG Soccer Academy -koulutusohjelmaan, minkä jälkeen hän pelasi yliopistojalkapalloa opiskellessaan Cal State Fullertonissa (2006–2007) ja UNC Chapel Hillissä (2009–2010). Ensimmäisessä hänet valittiin muun muassa NCAA:n Big West Conferencen vuoden tulokkaaksi ja kahdesti konferenssin ykköstähdistöjoukkueeseen sekä jälkimmäisessä kahdesti Atlantic Coast Conferencen ykköstähdistöjoukkueeseen ja kerran kansallinen jalkapallovalmentajaliiton NSCAA:n maanlaajuiseen ykköstähdistöjoukkueeseen.

Yliopistovuosinaan Farfan pelasi myös USL Premier Development League -amatööriliigan Orange County Blue Starissa, Ventura County Fusionissa, Los Angeles Legendsissä ja Ogden Outlawsissa.

Farfan osallistui ammattilaisliiga Major League Soccerin vuoden 2011 MLS SuperDraft -varaustilaisuuteen, jonka toisella kierroksella Philadelphia Union varasi hänet. Hän debytoi Unionissa 6. huhtikuuta 2011 U.S. Open Cupin ottelussa D.C. Unitedia vastaan ja MLS:ssä 30. huhtikuuta 2011 ottelussa San Jose Earthquakesiä vastaan.

## Maajoukkueura

Farfan kuului Yhdysvaltain alle 17-vuotiaiden maajoukkueeseen ja osallistui ikäluokan MM-kilpailuihin vuonna 2005. Hän pelasi turnauksessa joukkueensa kaikissa neljässä ottelussa.

## Yksityiselämä

Farfanilla on sekä Yhdysvaltain että Meksikon kansalaisuus. Hänen isänsä on kotoisin Meksikon Tijuanasta, ja hänen äidillään on meksikolais-italialaiset sukujuuret. Myös hänen kaksoisveljensä Gabriel on jalkapalloilija. Veljekset pelasivat pitkään samoissa joukkueissa, mutta tiet erosivat hetkeksi toisen yliopistovuoden jälkeen, kun Michael siirtyi UNC Chapel Hillin yliopistoon ja Gabriel ammattilaiseksi meksikolaiseen Américaan. Molemmat liittyivät Philadelphia Unionin MLS-joukkueeseen kaudeksi 2011.

## Lähteet

## Aiheesta muualla

* Michael Farfanin esittely Major League Soccerin sivustolla 
* Michael Farfanin esittely Philadelphia Unionin sivustolla
Rogue Assassin

**Rogue Assassin** () on vuonna 2007 ensi-iltansa saanut yhdysvaltalainen toimintaelokuva. Elokuvan on ohjannut Philip Atwell ja käsikirjoittaneet Lee Anthony Smith ja Gregory J. Bradley. Pääosassa esiintyivät Jet Li ja Jason Statham.

## Juoni
Erään japanilaismafian salamurhaaja surmaa FBI-agentti Jack Crawfordin työparin ja hänen perheensä heidän kotonaan. Crawford hakee kostoa Rogueksi tunnetulle salamurhaajalle, joka kuitenkin katoaa maisemista. Kolme vuotta myöhemmin Rogue palaa takaisin San Franciscoon, ja Crawford yrittää kaikkensa saadakseen Roguen kiinni. Samaan aikaan kaksi aasialaista rikollisjärjestöä "Triads" ja "Yakuza" käyvät sotaa keskenään.

## Rooleissa

## Lähteet
Klára Koukalová

**Klára Koukalová** (s. 24. helmikuuta 1982 Praha) on tšekkiläinen tennispelaaja. Parhaimmillaan hän on ollut kaksinpelissä WTA-listan sijalla 20 huhtikuussa 2013 ja nelinpelissä sijalla 34 huhtikuussa 2014. Hän on voittanut urallaan kolme WTA-tason turnausta kaksinpelissä ja neljä nelinpelissä.

Grand Slam -turnauksissa Koukalová pääsi neljännelle kierrokselle ensimmäisen kerran Wimbledonissa 2010. Turnauksen toisella kierroksella hän voitti 18:nneksi sijoitetun Aravane Rezaïn ja kolmannella kierroksella kymmenenneksi sijoitetun Flavia Pennettan, kunnes hävisi neljännellä kierroksella Viron Kaia Kanepille luvuin 6–2, 6–4. Myös Ranskan avoimissa 2012 hän selviytyi neljännelle kierrokselle voitettuaan toisella kierroksella 16:nneksi sijoitetun Marija Kirilenkon ja kolmannella kierroksella 22:nneksi sijoitetun Anastasija Pavljutšenkovan, mutta seuraava venäläisvastustaja, toiseksi sijoitettu Marija Šarapova voitti hänet neljännellä kierroksella lukemin 4–6, 7–6(5), 2–6. Aiemmin hän oli Ranskan avoimissa päässyt parhaimmillaan toiselle kierrokselle vuosina 2004, 2005, 2008 ja 2010.

Ensimmäisen WTA-turnausvoittonsa Koukalová saavutti kesäkuussa 2005 voitettuaan 's-Hertogenboschissa pelatun turnauksen loppuottelussa Lucie Šafářován luvuin 3–6, 6–2, 6–2. Toisen turnausvoittonsa hän otti Portorožissa 2005, jossa hän voitti loppuottelussa Katarina Srebotnikin luvuin 6–2, 4–6, 6–3.

Koukalová oli naimisissa kesäkuusta 2006 maaliskuuhun 2014, jolloin hän käytti sukunimenään Zakopalová-nimeä.

## Lähteet

## Aiheesta muualla

*
Helsingin Työväen Sekakuoro

**Helsingin Työväen Sekakuoron** historia ulottuu vuoteen 1884, jolloin Helsingin Työväenyhdistyksen ensimmäisissä kokouksissa esiintyi sekaääninen laulukunta; Sylvia-lauluyhdistys. Vuonna 1888 laulukunta osallistui Suomalaisen kansanvalistusseuran laulu- ja soittojuhlille ja voitti siellä ensimmäisen palkinnon. Voittoa seurasivat menestyksekkäät konserttimatkat Rääveliin ja Tukholmaan. Noihin aikoihin kuorossa nousi esille kielikysymys, ja pohdinnan tuloksena päätettiin 31. maaliskuuta 1891 perustaa Suomalaisen laulukunta. Aloitteen tekijänä oli runoilija Eino Leinon veli rakennusmestari Viktor Lönnbohm. Päivämäärää pidetään Helsingin Työväen Sekakuoron varsinaisena syntymäpäivänä. 

Säveltäjä, urkuri, “Pohjolan Puccini” Oskar Merikanto toimi kuoron johtajana vuosina 1892–1895. Tuolta ajalta on peräisin hänen kuorolleen säveltämä Työväen marssi. Merikannon seuraaja oli Johannes Leino, joka toimi kuoron johtajana kolme vuosikymmentä. Sen jälkeen kuoron historiaan on mahtunut useita johtajia, mm. Eino Linnala, Knut Kangas, Martti Juvonen, Väinö Haapalainen, Kalervo Tuukkanen, Vilho Luolajan-Mikkola, Matti Rautio, Kaj Chydenius, Päivikki Takala, Marjatta Meritähti, Heikki Halme, Tuulikki Närhinsalo, Antti Jokinen, Henry Salin, Soili Perkiö, Veli Bergström, Tapani Tormonen ja Arja Virtanen-Haapasalmi. 

Kuoron toiminnasta vastaa rekisteröity yhdistys, Helsingin Työväen Sekakuoro ry. Kuoro harjoittelee ja esiintyy ahkerasti, ohjelmisto on hyvin monipuolista. Kuoro on Suomen Työväen Musiikkiliitto ry:n jäsen. 

Helsingin Työväen Sekakuoro järjesti 120-vuotisjuhlakonsertin 7. toukokuuta 2011 Helsingissä, Paasitornissa. Kuoronjohtaja Arja Virtanen-Haapasalmi palkittiin 20 vuotta jatkuneesta yhteistyöstä kuoron kanssa kuoron ansiomerkillä.

## Lähteet

## Aiheesta muualla
*Helsingin Työväen Sekakuoro ry 
*Suomen Työväen Musiikkiliitto ry
Weston Price

**Weston A. Price** eli **Weston Andrew Valleau Price** (6. syyskuuta 1870 Newburgh, Stone Mills, Ontario, Kanada – 23. tammikuuta 1948 Santa Monica, Kalifornia, Yhdysvallat) oli hammaslääkäri, jonka tunnetuimpia saavutuksia ovat teoriat ravinnon suhteista hampaiden terveyteen ja yleiseen terveyteen. 

Price perusti *Research Institute of the National Dental Association*in, josta myöhemmin tuli American Dental Associationin tutkimusosasto, ja oli sen puheenjohtaja 1914–1928.

Ravitsemustutkimuksen Indiana Jonesiksi sanottu Price kiersi 1920- ja 1930-luvulla valokuvaajavaimonsa Florencen kanssa maapallon syrjäisillä seuduilla tutkimassa alkuperäisväestöjen ruokavalioita. Hän epäili, että moniin jo tuolloin yleistyneisiin nykyisin elintasosairauksiksi kutsuttuihin sairauksiin oli syynä länsimainen ruokavalio ja sen sisältämät sokeri, valkoinen riisi ja puhdistettu ruokaöljy. Tutkimusretkillään hän sai vahvistusta teorialleen tavattuaan kaikkialla alkuperäistä yksinkertaista ruokaa syöviä ihmisiä, jotka olivat täysin terveitä, myös hammaskalustonsa osalta. Kun länsimainen ruokavalio levisi näille seuduille, lisääntyivät sairaudet ja hampaat alkoivat reikiintyä.

Pricen pääteos *Nutrition and Physical Degenaration* ilmestyi 1939, ja epäedullinen ajankohta vei pohjan hänen tutkimustensa tuloksilta. Teos oli Harvardin yliopiston kurssikirjana jonkin aikaa mutta vaipui sitten unohduksiin, kuten Price itsekin. Osansa sillä, ettei teos myöhemminkään ole saanut ansaitsemaansa huomiota, on sen sanavalinnalla, joka kuvastaa 1930-lukulaista maailmankuvaa, ja toisaalta myös toisen maailmansodan jälkeisellä tieteellis-teknisellä kehityksellä.

Pricen perintöä vaalii kaksi säätiötä, Weston A. Price Foundation ja Price-Pottenger Nutrition Foundation.

## Lähteet
Alfred Robb

**Alfred Arthur Robb** tai **Alfred A. Robb** (18. tammikuuta 1873 – 14. joulukuuta 1936) oli brittiläinen fyysikko.

## Opiskelu
Robb opiskeli Queen's Collegessa Belfastissa ja St John's Collegessa Cambridgessa. Sen jälkeen hän haki Göttingenin yliopistoon, missä hän teki tutkielmansa Zeemanin ilmiöstä. Hän myös työskenteli J. J. Thomsonille Cavendishin laboratoriossa. Hänelle myönnettiin Croix de Guerre, minkä jälkeen hänestä tuli brittiläisen tiedeakatemian Royal Societyn jäsen.

## Työ
Robb tunnetaan hänen neljästä artikkelistaan, jotka koskevat erityistä suhteellisuusteoriaa, joissa hän johti aika-avaruuden formalismin aksiomaattisen geometrian avulla. Robbia kutsuttiin joskus sen johdosta nimellä "Suhteellisuuden Eukleides". Näistä töistä ensimmäisessä hän käyttää hyperbolista kulmaa esitelläkseen rapiditeetin konseptin, joka selvensi nopeuden lisäämisen kaavan. Hän osoitti myös että kinemaattinen nopeuksien avaruus on hyperbolinen.

## Katso myös
*Hyperbolinen geometria

## Lähteet
Djibouti Air

**Djibouti Air**  oli Djiboutin kansallinen lentoyhtiö, joka perustettiin vuonna 2011 ja lopetti toimintansa 2012. Yhtiö lensi kuusi viikkottaista lentoa Djiboutin ja Dubain välillä Boeing 737-200 -koneella.

## Historia

Yhtiön perusti vuonna 2011 arabiemiirikuntalainen yksityinen sijoittaja ja Djiboutin valtio. Toimitusjohtajana aloitti Shabab Attarzadeh.

Yhtiö lensi vain Djiboutin ja Dubain välillä, mutta yhtiöllä oli tarkoitus laajentaa toimintaansa muun muassa Keniaan, Jemeniin ja Somaliaan vuoden 2011 aikana. Myös toinen kone, Boeing 737-300 oli tarkoitus hankkia yhtiön käyttöön. Ensimmäisen kuukauden matkustajamäärätavoitteena yhtiöllä oli kuljettaa 1 500 matkustajaa.

## Kohteet

Djibouti Air operoi säännöllisesti Djiboutista ainoastaan Dubaihin.

* Djibouti
**Djibouti **Solmukohta**

* Yhdistyneet arabiemiirikunnat
**Dubai

## Laivasto

Djibouti Air aloitti toimintansa 120-paikkaisella Boeing 737-200 -koneella. Yhtiö aikoo hankkia myös 145-paikkaisen, uudemman Boeing 737-300 -koneen. Koneissa on kaksi luokkaa, turisti- ja bisnesluokka.

Djibouti Airin laivaston keski-ikä oli toukokuussa 2011 30,3 vuotta.

### Lähteet

## Aiheesta muualla
*Djibouti Airin viralliset kotisivut
John Powell (juoksija)

**John Vincent "Jack" Powell** (2. marraskuuta 1910 – 27. heinäkuuta 1982) oli brittiläinen keskimatkojen juoksija. Hän oli 1930-luvulla maansa parhaita 800 metrin juoksijoita. Hän osallistui olympialaisten 800 metrin juoksuun kahdesti: Los Angelesissa 1932 hän sijoittui seitsemänneksi ajalla 1.53,0 ja Berliinissä 1936 hän karsiutui välierissä. Berliinissä hän juoksi myös 4&nbsp;×&nbsp;400 metrin viestin alkuerissä mutta ei enää finaalissa, jossa Iso-Britannia voitti kultaa.

## Lähteet
* http://www.nuts.org.uk/trackstats/johnpowell.htm
*
Denis Parsons Burkitt

**Denis Parsons Burkitt** (28. helmikuuta 1911 Enniskillen, Fermanaghin kreivikunta, Irlanti – 23. maaliskuuta 1993 Gloucester, Britannia) oli irlantilainen kirurgi, joka työskenteli pääosan urastaan Afrikassa. Burkitt tunnetaan Burkittin lymfooman keksijänä, kuituteorian kehittäjänä sekä vuonna 1979 julkaistun ravintoaiheisen menestyskirjan kirjoittajana. 

## Elämänvaiheet
Tunnetun ornitologin James Parsons Burkittin poika Denis Burkitt opiskeli Dublinin Trinity Collegessa alkuun teknisiä tieteitä, mutta siirtyi pian lääketieteen pariin ja valmistui vuonna 1938. Toisen maailmansodan aikana hän palveli Britannian armeijan lääkintäjoukoissa ensin Englannissa ja myöhemmin Keniassa ja Somalimaassa. Sodan päätyttyä Burkitt muutti Ugandaan asettuen lopulta Kampalaan, jossa asui vuoteen 1964. 

Eurooppaan palattuaan Burkitt julkaisi tieteellisiä artikkeleita ravintokuidun ja sairauksien välisestä yhteydestä sekä kirjoitti kirjan *Don’t Forget Fibre in your Diet*.
 	
Burkin kuoli aivohalvaukseen vuonna 1993.

## Tieteellinen ura
Burkitt julkaisi vuonna 1958 tutkimuksen sairaudesta, joka nimettiin myöhemmin Burkittin lymfoomaksi. 

Britanniaan palattuaan Burkitt julkaisi kolme ravintokuidun ja länsimaisten sairauksien yhteyttä käsittelevää tieteellistä artikkelia. Monet länsimaissa yleiset sairaudet johtuivat Burkittin mukaan ainakin osaksi ravintokuidun puutteesta. Burkin popularisoi kuituteoriaansa vuonna 1979 julkaistussa menestysteoksessa *Don’t Forget Fibre in your Diet.*. Kirja julkaistiin vuonna 1982 myös Suomessa nimellä *Syö kuituja ja pysy terveenä*.

Burkitt palkittiin vuonna 1992 tieteellisistä saavutuksistaan Pennsylvanialaisen Franklin-tiedemuseon jakamalla Bower Award and Prize -palkinnolla.

## Suomennetut teokset
* *Syö kuituja ja pysy terveenä* (*Don't forget fibre in your diet*), suom. Ilkka Rekiaro. Jyväskylä: Gummerus 1982 

## Lähteet
Johanna af Schultén

**Johanna af Schultén** (s. 11. maaliskuuta 1965 Helsinki) on suomalainen näyttelijä. Hän on näytellyt muun muassa televisiosarjoissa *[[Team Ahma]]*, *[[Tähtitehdas]]*, *[[Helppo elämä]]*, *[[Hovimäki]]* ja *[[Sorjonen]]* sekä elokuvissa *[[Suden vuosi (elokuva)|Suden vuosi]],* *[[Kohtaamisia]]* ja *[[8-pallo (elokuva)|8-pallo]]*.

Af Schultén opiskeli Teatterikorkeakoulussa vuosina 1985–1989. Valmistumisensa jälkeen hän on näytellyt muun muassa Åbo Svenska Teaterissa, Svenska teaternissa, Unga teaternissa, Viirus-teatterissa, Teater Mars -teatterissa ja Q-teatterissa. Hän kuuluu *Anatomia Ensemble* -nukketeatteriryhmään, joka on esiintynyt myös monilla kansainvälisillä teatterifestivaaleilla. Hän on esiintynyt muun muassa elokuvissa *[[Onneli ja Anneli]]*, *[[Onnelin ja Annelin talvi]]* sekä *[[Ainoat oikeat]]*. *Onneli ja Anneli* -elokuvissa hän on näytellyt rouva Rosina Rusinaa.

## Filmografia

## Lähteet
* 
* 
* 
*
William Sharpe

**William Forsyth Sharpe** (s. 16. kesäkuuta 1934 Boston, Massachusetts) on yhdysvaltalainen taloustieteilijä, joka sai Nobelin taloustieteen palkinnon vuonna 1990 yhdessä Harry Markowitzin ja Merton Millerin kanssa ansioistaan rahoitusteorian kehittäjänä.

## Katso myös
*Capital Asset Pricing -malli
*Sharpen luku

## Lähteet

## Aiheesta muualla
*Sharpe Nobel-säätiön sivustolla
John Powell

**John Powell** -nimisiä henkilöitä ovat:

* John Powell (1947–2022), yhdysvaltalainen kiekonheittäjä
* John Powell (1910–1982), brittiläinen keskimatkojen juoksija
* John Powell (s. 1963), brittiläissyntyinen elokuvasäveltäjä
* John Wesley Powell (1830–1902), yhdysvaltalainen upseeri, geologi ja tutkimusmatkailija
Thabiso Moqhali

**Thabiso Paul Moqhali** (s. 7. joulukuuta 1967) on lesotholainen yleisurheilija, joka kilpaili kestävyys- ja maastojuoksussa.

Moqhali osallistui vuoden 1987 MM-kisoissa 5&nbsp;000 metrin kilpailuun, jossa hän putosi jo alkuerissä. Hän kilpaili maratonilla Barcelonan olympialaisissa 1992, joissa hän oli 33. ajallaan 2.19.28. Moqhali juoksi aiemmin samana vuonna kyseisen matkan Lesothon-ennätyksen 2.10.55. Hän osallistui kerran myös maastojuoksun MM-kisoihin, joissa hän oli vuoden 1997 kisoissa pitkällä matkalla 200. nopein. Moqhali voitti vuonna 1998 maratonilta kultaa Kansainyhteisön kisoissa, joissa hän taittoi matkan ajassa 2.19.15. Hän oli saman matkan kuudestoista Sydneyn olympialaisissa 2000 ja sijoittui 30:nneksi vuoden 2001 MM-kilpailuissa.

## Henkilökohtaiset ennätykset

*Lähde: IAAF* 

* 5 000 m: 14.39,68 (1987)
* Puolimaraton: 1.09.46 (2000)
* Maraton: 2.10.55 (1992)

## Lähteet
St. George’s (Bermuda)

**St. George's** on kaupunki ja kunta Bermudalla. Se on pinta-alaltaan 1,3 neliökilometriä, ja siellä asui 1&nbsp;752 ihmistä vuonna 2000. Se sijaitsee Bermudan itäosassa, samannimisella saarella, ja sitä ympäröi St. George's Parish. Se oli Bermudan ensimmäinen pääkaupunki, ja se on Amerikan vanhin edelleen asuttu englantilainen kaupunki.

## Historia
St. George's asutettiin vuonna 1612, ja se oli Bermudan ensimmäinen asutuskeskus. Sinne saapui kuvernööri, pappi ja 60 uudisasukasta elokuussa 1612. Muutaman kuukauden päästä St. George'siin saapui 600 asukasta lisää. Vuoteen 1615 asukasluku oli kuitenkin pienentynyt 150:neen, kun pääosa asukkaista oli muuttanut Bermudan pääsaarelle. St. George's oli Bermudan pääkaupunki vuoteen 1815, jolloin pääkaupunki siirrettiin Hamiltoniin.

St. George's kukoisti sekä Yhdysvaltain vapaussodan että sisällissodan aikana, kun sen kautta käytiin kauppaa. Uudestaan talous alkoi kokea nousukautta 1800-luvun puolivälissä, kun turismi saapui saarelle. Kaupungissa käsitettiin turismin aiheuttama paine, ja siellä alettiin olla huolissaan historiallisten kohteiden säilymisestä jo 1920. Vuonna 2000 St. George's ja siihen liittyvät linnoitusrakennelmat kaupungin ympärillä liitettiin Unescon maailmanperintöluetteloon.

## Kaupunkikuva

St. George'sin historiallinen sydän on King's Square -aukio. Sen ympärillä ovat muun muassa kaupungintalo ja turistitoimisto. Aukion edessä on pieni Ordnance Island, jota käytettiin joskus kaupunkilaisten ammusvarastona. Nykyään se on risteilyalusten pysähtymispaikka, ja siellä on George Somersin patsas ja hänen laivansa *Deliverance*n malli. King's Square on myös kaupungin linkki muualle Bermudaan, sillä sen läpi kulkee kaksi merkittävää itä-länsi-suuntaista tietä, Duke of York Street on kaupungin pääkatu. St. George'sin historiallisessa keskustassa on useita hyvin säilyneitä rakennuksia 1600-, 1700- ja 1800-luvuilta. Vanhimpana rakennuksena pidetään State Housea, joka oli Bermudan parlamenttirakennus, ennen kuin pääkaupunki siirrettiin Hamiltoniin.

Kaupungissa on muutamia kirkkoja, ja niistä merkittävin on Pyhän Pietarin kirkko, joka vanhin käytössä oleva anglikaaninen kirkko läntisellä pallonpuoliskolla. Nykyinen kivikirkko rakennettiin 1713, mutta sen paikalla oli puukirkko vuodelta 1612.

## Lähteet
*
*
*

### Viitteet

## Aiheesta muualla
Ville Kero

**Ville Kero** (s. 16. kesäkuuta 1990) on suomalainen pesäpalloilija. Kero pelaa kaudella 2019 Ykköspesistä Manse PP:ssä. Keron kasvattajaseura on Vaasan Maila ja muut seurat Nurmon Jymy. Kausi 2011 oli Keron ensimmäinen Superpesis-kausi. Viimesimpänä Kero pelasi Superpesistä Hyvinkään Tahkossa. 
Tahkossa Kero toimi lyöjäjokerina, ja hänet tunnetaan kovasta keskikumurastaan.

## Yksityyiselämä
Ville Kero on pesäpalloilija Kalle Keron vanhempi veli.

## Lähteet

## Aiheesta muualla
* Ville Kero Hyvinkään Tahkon sivuilla
Samuel Galton

**Samuel Galton** (1753–1832) oli englantilainen tehtailija. Hän oli isänsä tavoin kveekari ja asetehtailija.

Hän oli yksi Birminghamin Lunar Societyn keskeisiä henkilöitä ja myös Royal Societyn jäsen. Lunar Society kokoontui toisinaan myös Galtonin kotona. Hän oli seuran jäsenistä menestynein liikemies. Hän oli kiinnostunut myös luonnontieteistä, etenkin optiikasta.

## Lähteet
Kasarmin naiset

**Kasarmin naiset** on yhdysvaltalainen draamasarja, joka seuraa neljän henkilön elämää, joiden puolisot palvelevat armeijassa. Sarjan ensiesitys oli Yhdysvalloissa Lifetime-kanavalla 3. kesäkuuta 2007.

Sarjan toinen tuotantokausi alkoi Yhdysvalloissa 8. kesäkuuta 2008 ja sisälsi yhteensä 19 jaksoa. Kolmas kausi alkoi vuonna 2009.

Helmikuussa 2009, Lifetime julkaisi tiedon, että sarjaa jatketaan neljännelle kaudelle, joka alkoi huhtikuussa 2010. Syyskuussa 2010, tiedotettiin, että sarja jatkuu myös viidennelle kaudelle vuonna 2011.

## Näyttelijäkokoonpano
### Pääroolit
* Kim Delaney – Claudia Joy Holden
* Catherine Bell – Denise Sherwood
* Sally Pressman – Roxanne Marie "Roxy" LeBlanc
* Brigid Brannagh – Pamela Moran
* Brian McNamara – Kenraalimajuri Michael James Holden
* Sterling K. Brown – Tri Roland Burton
* Wendy Davis –  Everstiluutnantti Joan Burton
* Drew Fuller – Kersantti Trevor LeBlanc
* Katelyn Pippy – Emmalin Jane Holden (kaudet 2–4, vieraileva: kausi 5)
* Terry Serpico – Everstiluutnantti Frank Sherwood

### Sivuosat
* Jeremy Davidson – Vääpeli Chase Moran
* Richard Bryant – SPC Jeremy Sherwood (kaudet 1–5) 
* John White, Jr. – Finn LeBlanc
* Luke Bartelme – Toby Jack "T.J." LeBlanc (kaudet 1–4)
* Connor Christie – Toby Jack "T.J." LeBlanc (kaudet 5–)
* Jake Johnson – Lucas Moran
* Chloe J. Taylor – Katherine Eileen "Katie" Moran
* Antjuan Tobias – Korpraali Guy Riggs (kaudet 4–5)
* Gigi Rice – Marda Brooks
* Melissa Ponzio – Angie
* Rhoda Griffis – Lenore Baker Ludwig
* Kim Allen – Amanda Joy Holden (kausi 1)
* Caroline Pires – Emmalin Holden (kausi 1)
* Patricia French – Betty Camden (kaudet 1–2)
* Kate Kneeland – Marilyn Polarski (kausi 1)
* Seamus Dever – Tri Chris Ferlhingetti (kausi 2)
* Jeff Rose – Majuri Bryce Ogden
* Mayte Garcia – Jennifer Connor
* Tim Parati – Hump Bar -baarin kokki (kaudet 3–)
* Harry Hamlin – Grant Chandler (kaudet 4–)
* Erin Krakow – SPC Tanya Gabriel (kaudet 4–5)
* Lee Tergesen – Upseeri Clayton Boone (kaudet 4–5)
* Cory Hart – Whit Carter (kausi 5)

## Lähteet

## Aiheesta muualla
* Virallinen sivusto 
* 
* TV.com 
* Variety.com
* TV Guide
Richard Lovell Edgeworth

**Richard Lovell Edgeworth** (1744–1817) oli englantilais-irlantilainen poliitikko, kirjailija ja keksijä. 

Edgeworth syntyi Bathissa. Hänen perheensä omisti maata myös Irlannissa, missä hän opiskeli Trinity Collegessa. Hän kiinnostui kulkuvälineiden suunnittelusta, ja ystävystyi Erasmus Darwinin ja Thomas Dayn kanssa. Kolmikosta tuli Lunar societyn keskeisiä henkilöitä. Vuonna 1770 Edgeworth sai patentin telaketjun päällä liikkuvalle höyrykoneelle.

Edgeworth oli kansanedustajana Irlannin parlamentissa vuosina 1798–1801. Hän kuului myös Irlannin Royal Societyn perustajajäseniin.

Edgeworth osallistui tyttärensä Maria Edgeworthin tekemän kasvatusoppaan kirjoittamiseen.

## Lähteet

## Aiheesta muualla
*Richard Lovell Edgeworthin teoksia Gutenberg-projektissa
Tauno Äijälä

**Tauno Johannes Äijälä** (s. 4. toukokuuta 1941 Tyrvää) on suomalainen mediavaikuttaja ja viestintäneuvos. Koulutukseltaan hän on valtiotieteen maisteri Turun yliopistosta. Hän aloitti toimittajana Turun Yleisradiossa 1960-luvulla ja loi uransa Mainostelevisiossa (myöhemmin MTV3), jossa hän työskenteli toimituspäällikkönä vuosina 1967–1972 ja ohjelmapäällikkönä vuodesta 1972 lähtien. Hänestä tuli MTV:n ohjelmajohtaja Leo Mellerin jälkeen vuonna 1980. Viimeksi Äijälä oli MTV:n varatoimitusjohtajana, ja hän jäi tästä tehtävästä eläkkeelle vuonna 2001. Tämän jälkeen hän työskenteli vielä Liikenne- ja viestintäministeriössä Suomen televisioverkon digitalisoinnin projektipäällikkönä.

Äijälä palkittiin vuonna 2011 Kultainen Venla -patsaalla elämäntyöstään.

## Lähteet

## Aiheesta muualla
*
William Withering

**William Withering** (17. maaliskuuta 1741 Wellington, Shropshire, Englanti – 6. lokakuuta 1799 Sparkbrook, Englanti) oli brittiläinen lääkäri, kasvitieteilijä ja mineralogi. Hän opiskeli Edinburghissa lääketiedettä ja oli kiinnostunut myös kasvitieteestä. Valmistuttuaan hän toimi lääkärinä ensin Staffordissa ja muutti sitten Birminghamiin vuonna 1775. Hänestä tuli Birminghamin kaupunginsairaalan ylilääkäri ja Matthew Boultonin omalääkäri. Hän liittyi Boltonin Lunar societyyn ja oli sen muiden jäsenten tavoin kiinnostunut monista tieteistä ja taiteista. Withering keksi kokeilla sormustinkukista eristettyä digitalista sydänlääkkeeksi. Royal Societyn jäseneksi hänet nimettiin ansioistaan mineralogian alalla.

Witheringin nimeämien kasvien tieteellisen nimen perässä käytetään nimen jälkeen liittettävää auktorilyhennettä **With.**.

## Lähteet

## Aiheesta muualla

* 
*
Stuart Wilson

**Stuart Wilson** (s. 25. joulukuuta 1945 Guildford, Surrey, Englanti) on englantilainen näyttelijä.

## Uran alku
Stuart syntyi Yhdistyneen kuningaskunnan ilmavoimien perheeseen ja opiskeli näyttelemistä maineikkaassa Royal Academy of Dramatic Artsissa. Valmistuttuaan näyttelijäksi Wilson esiintyi 1960- ja 1970-luvuilla teatterin lavalla, muun muassa Royal Shakespeare Companyn, London’s Royal Court Theatrein, London’s West Endin ja Regionalin produktioissa.

Wilson sai ensimmäisen televisioroolinsa brittisarjasta *The Strauss Family* ja esiintyi myös monissa sarjoissa, kuten esim. *The Song of Songs*, *[[Anna Karenina]]*, *The Pallisers*, *[[Minä, Claudius (televisiosarja)|Minä, Claudius]]*, *The Old Men at the Zoo*, *Jewel in the Crown*, *Prime Suspect* sekä suurin menestys *Running Blind*.

## Tunnetut elokuvaroolit
1990-luvun alussa Wilson kiinnitettiin suuren luokan tuotantoon, *[[Tappava ase 3]]* -elokuvaan, jossa hän esitti elokuvan konnaa, poliisi Jack Travisia. Roolin myötä Wilson siirtyi televisiorooleista Hollywoodin elokuvarooleihin ja työskenteli maineikkaiden ohjaajien, kuten Martin Scorsesen, Roman Polańskin, Martin Campbellin, Tony Scottin ja Michael Bayn kanssa. Wilson esiintyi muun muassa elokuvissa *[[Viattomuuden aika]]* (1993), *[[Pako Absolomista]]* (1994), *[[Yö ei tunne armoa]]* (1994), *[[The Rock – paluu helvettiin]]* (1996), *[[Zorron naamio]]* (1998) sekä *[[Valtion vihollinen]]* (1998).

2000-luvulla Wilson palasi Englantiin ja esiintyi elokuvissa *[[Vertical Limit]]*, *[[Rakkauden viimeinen siirto]]* ja toimintakomediassa *[[Hot Fuzz]]*, työskennellen jälleen Martin Campbellin, sekä Marleen Gorrisin ja Edgar Wrightin kanssa. Wilson työskenteli myös BBC:n kanssa sekä palasi teatterin lavoille Royal Shakespeare Companyn riveissä.

## Aiheesta muualla
*Viralliset sivut 
*
Boris the Spider

**Boris the Spider** on The Whon kappale vuodelta 1966. Se julkaistiin albumilla *[[A Quick One]]*. Kappaleen kirjoitti yhtyeen basisti John Entwistle. Se oli basisti Entwistlen ensimmäinen sävellys yhtyeen piirissä. Lisäksi se oli *A Quick Onen* ainoa kappale, jota yhtye on soittanut pitempään kiertueillaan.

## Lähteet
Tilkanen (täsmennyssivu)

**Tilkanen** voi tarkoittaa seuraavia:

* Tilkanen, kylä Karinaisissa Pöytyällä
* Tilkanen, suomenkielinen sukunimi. Tunnettuja nimenkantajia ovat:
**Elsa Tilkanen (o.s. *Saarelainen*, 1896–2006), eläessään vanhin suomalainen
**Lauri Tilkanen, suomalainen näyttelijä
**Vilho Tilkanen (1885–1945), suomalainen kilpapyöräilijä
Tilkanen

**Tilkanen** on kylä Karinaisissa Pöytyällä Varsinais-Suomessa. Kylä sijaitsee yhdystien 2250 varressa Tarvasjoen rannassa ja on entisen Karinaisten kunnan eteläisin kylä naapurikunnan Tarvasjoen rajalla.

## Lähteet
Tuhannen taalan tytöt

**Tuhannen taalan tytöt** () on Cathy Hopkinsin kirjasarja. 

## Sarjan osat
* *Tuhannen taalan tytöt* (*Million Dollar Mates 2010*, suom. Outi Järvinen, Otava 2011)
* *Paparazziprinsessa (*Paparazzi Princess*, suom. Outi Järvinen, Otava 2011)*
* *Catwalk Queen* (2011)
* *Golden Girl* (2012)

## Aiheesta muualla
* Otava: Tuhannen taalan tytöt (kirjaesittely)
* Sarjan kotisivut 
* Kirjailijan kotisivut
Lauri Tilkanen

**Lauri Tilkanen** (s. 6. marraskuuta 1987 Karinainen) on suomalainen näyttelijä. Tilkanen on näytellyt elokuvissa ja televisiosarjoissa. Hän näyttelee myös Ryhmäteatterissa.

Tilkanen valmistui Teatterikorkeakoulusta teatteritaiteen maisteriksi keväällä 2012. Hän ilmoittaa harrastavansa muun muassa joukkueurheilulajeja ja soittavansa pianoa, rumpuja ja kitaraa.

Tilkasen entinen puoliso on näyttelijä Pamela Tola. He menivät naimisiin 2015. He saivat yhteisen poikalapsen jo aiemmin, keväällä 2014 ja erosivat alkukesästä 2020.

## Filmografia
### Elokuvat

### Televisiosarjat

## Lähteet

## Aiheesta muualla
* Petterson, Maria: Lauri Tilkanen – syntisen kaunis mies City.fi, 1.2.2012.
Charles Emil Hagdahl

**Charles Emil Hagdahl** (6. helmikuuta 1809 Linköping, Ruotsi – 29. marraskuuta 1897 Tukholma, Ruotsi) oli ruotsalainen lääkäri. Hän on kirjoittanut ensimmäisen ruotsiksi ilmestyneen merkittävän keittokirjan *Kokkonsten*.

## Elämä
Hagdahl opiskeli Uppsalan yliopistossa, josta hän valmistui 1841. Hän toimi lääkärinä Tukholmassa 1838–1847, ja 1847 hänestä tuli Djurgårdsbrunns kuranstaltin intendentti. Vähän myöhemmin hän muutti asumaan Västmanlandiin Tidön linnaan. Hän omisti sen kuitenkin vain vähän aikaa ja muutti sittemmin Tukholmaan.

Hagdahl aloitti kirjoittamisen jo varhain ja kirjoitti muun muassa raportin vankilaoloista niissä maissa, joissa hän oli oikeuskanslerin toimeksiannosta käynyt matkallaan 1840-luvulla, sekä julkaisun *Mejerierna i hertigdömena Schleswig och Holstein* (1855 'Meijerit Schleswigin ja Holsteinin herttuakunnissa'), joka sai Lantbruksakademienin palkinnon.

Hagdahlin tytär Gertrud Amalia Hagdahl (1864–1959) avioitui pankinjohtaja Marcus Wallenbergin (1864–1943) kanssa. Hän on siten Jacob (1892–1980) ja Marcus Wallenbergin (1899–1982) isoisä.

## Keittokirja
Hagdahlin jälkimaine perustuu keittokirjaan *Kokkonsten*, jonka koko otsikko kuuluu *Kokkonsten som vetenskap och konst med särskildt afseende på helsolärans och ekonomiens fordringar*. Kirja ilmestyi 1878–1879, ja sitä pidetään yleisesti ainutlaatuisena teoksena. Siinä on kolmetuhatta reseptiä sekä neuvoja elintarvikkeiden käsittelystä ja kotiapulaisten koulutuksesta. Teos ilmentää paitsi kulinaarista harrastusta ja kokemusta, myös lukeneisuutta, sivistystä, huumoria sekä lääkärin ammatin kokemusta. Luetuin osa nykyisin on alun keittotaidon historia, reseptit ovat pääosin vanhentuneet siksi, että ruokatottumukset ja raaka-aineet ovat muuttuneet ja hinnat ovat aivan toisenlaiset, ja myös siksi, että tuolloin oli käytössä palvelusväkeä.

Cajsa Wargin keittokirjan ohella Hagdahlin *Kokboken* kuuluu ruotsalaisten keittokirjaklassikkojen kärkeen. Vähän ennen Hagdahlia oli suomalaissyntyinen Gustava Björklund julkaissut keittokirjan *Kokbok* (1. p. 1847), ja Hagdahl mainitsee sen teoksessaan arvostavasti. 

## Lähteet

## Aiheesta muualla

 (kesken; alkusivuja)
* Kokkonsten 
* Hagdahls.se
Harrow

**Harrow** *(London Borough of Harrow)* on yksi Lontoon 32:sta kaupunkipiiristä ja sijaitsee kaupunkialueen luoteisosassa. Sen pinta-ala on 51 neliökilometriä, ja siellä asui vuonna 2017 noin  ihmistä. Harrow’ta ympäröivät Hillingdon lännessä, Ealing etelässä, Brent kaakossa ja Barnet idässä. Sen pohjoispuolella on Hertfordshiren kreivikunta.

Harrowin maamerkkejä on keskiaikainen St. Maryn kirkko Harrow Hillin kukkulalla. Siellä sijaitsee myös vuonna 1571 perustettu kuuluisa yksityinen sisäoppilaitos Harrow School. 

## Lähteet
Albert Howard

**Albert Howard** (8. joulukuuta 1873 Bishop's Castle, Shropshire, Britannia – 20. lokakuuta 1947) oli englantilainen kasvitieteilijä, luonnonmukaisen viljelyn uranuurtaja ja alan piirissä merkittävä hahmo, jota pidetään englanninkielisen maailman nykyaikaisen luonnonmukaisen viljelyn isänä. 

Hän työskenteli Intiassa maanviljelyneuvojana. Hänen työtovereinaan olivat Gabrielle Louise Caroline Matthaei (1876–1930) ja tämän sisar Louise Ernestine Matthaei (1880–1969). Hän avioitui Gabrielle Matthaein kanssa 1905 ja tämän kuoltua sisaren Louise Matthaein kanssa 1931. Gabrielle Matthaei oli itsekin kasvitieteilijä.

## Lähteet
Mad Money – hulluna rahaa

**Mad Money – hulluna rahaa** (*Mad Money*) on vuonna 2008 ensi-iltansa saanut komedia-rikoselokuva, jonka pääosassa näyttelevät Diane Keaton, Queen Latifah, ja Katie Holmes. Elokuvan on ohjannut Callie Khouri.

## Näyttelijät

## Lähteet

## Aiheesta muualla
*
Live in Sydney

**Live in Sydney** on musiikki-DVD Kylie Minoguen *[[On a Night Like This Tour]]* -kiertueelta.

## Sisältö
#"Loveboat"
#"Kookachoo"
#"Hand on Your Heart"
#"Put Yourself in My Place"
#"On a Night Like This"
#"Step Back in Time"/"Never Too Late"/"Wouldn't Change a Thing"/"Turn It into Love"/"Celebration"
#"Can't Get You Out of My Head"
#"Your Disco Needs You"
#"I Should Be So Lucky"
#"Better the Devil You Know"
#"So Now Goodbye"
#"Physical"
#"Butterfly"
#"Confide in Me"
#"Kids"
#"Shocked"
#"Light Years"
#"What Do I Have to Do?"
#"Spinning Around"

## Aiheesta muualla
*Kylie Minoguen virallinen sivusto
This Morning with Richard Not Judy

**This Morning with Richard Not Judy** eli **TMWRNJ** (epämuodollinen akronymi) oli pääosina esiintyneiden Stewart Leen ja Richard Herringin käsikirjoittama ja BBC Two kanavan esittämä brittiläinen tv-komediasarja, jota on esitetty kaksi tuotantokautta 1998–1999.

Ohjelma koostui Leen ja Herringin luomien uusien hahmojen ja edellisestä yhteistyöstä syntyneiden hahmojen yhdistelmästä. Se kuvattiin keskusteluohjelman kaavalla studioyleisön edessä. Sketsit ei olleet tyypillisiä ja usein keskittyivät Richard Herringin outoihin pakkomielteisiin ja hahmoihin. BBC itse luonnehtii ohjelmaa "haaveelliseksi" ja sanoo, että "kaikki osat olivat ainakin osittain kummallisia ja tosiaan enimmäkseen hyvin outoja".

**TMWRNJ** oli monien valitusten aihe johtuen siitä, että se esitettiin sunnuntaisin lounasaikaan sen aikuissisällöstä välittämättä. Esimerkiksi *The Sunday Heroes* nimisessä sketseissä esiintyi Stewart Lee Jeesuksena ja vastasi opetuslastensa kysymyksiin—etenkin tämä sketsi loukkasi uskovaisia ympäri Britanniaa. Vasta 18 jakson ja hieman yli vuoden verran esittämisajan jälkeen ohjelma peruttiin ja se jäi faniensa kiintyneesti muistamaksi kulttisarjaksi.

Toistuvia hahmoja ja aiheita ovat mm. jättiläinen puhuva appelsiini *The Curious Orange* (jonka nimi viittaa Utelias Vilin englanninkieliseen nimeen, *Curious George*), *Unusual Priest* niminen epätavallinen pappi, joka esittää eettisiä ongelmia ja keksii niille yhä naurettavampia ratkaisuja, ja sisäelimien lastenohjelma *The Organ Gang*.

## Lähteet

## Aiheesta muualla
*Lee and Herring komediakaksikon virallinen sivu
*Stewart Leen linkit jokaiseen jaksoon Google Videolla
Roger Hargreaves

**Roger Hargreaves** (9. toukokuuta 1935 Cleckheaton, Yorkshire, Englanti, Britannia – 11. syyskuuta 1988 Tunbridge Wells, Kent, Britannia) oli brittiläinen lastenkirjojen kuvittaja, joka tunnetaan parhaiten kirjasarjoista Mr. Men ja Little Miss.

## Kirjasarjat
**Mr. Men*
**Little Miss*
**Walter Worm*
**John Mouse*
**Albert Elephant, Count Worm and Grandfather Clock*
**I am...*
**Timbuctoo*
**Hippo Potto and Mouse*
**Easy Peasy People* (Gray Jolliffen kanssa)
**Roundy and Squarey*

## Aiheesta muualla
*Mr. Men kotisivut
Insead

**Insead** on kansainvälinen kauppakorkeakoulu ja tutkimuslaitos, jolla on MBA-ohjelma. Inseadilla on toimipisteet Fontainebleaussa Ranskassa, Singaporessa ja Abu Dhabissa. Nimi Insead on lyhenne sen vanhasta nimestä *Institut Européen d'Administration des Affaires*. Koulu tarjoaa vuoden mittaista täysipäiväistä Master of Business Administration (MBA) -koulutusta, executive MBA -ohjelman, tohtorinkoulutusta ja laajoja kursseja yritysjohdolle.

Oppilaitos on perustettu 1957 Fontainebleaussa, ja sen koulutuksen on käynyt yli 36&nbsp;000 opiskelijaa 160 maasta. Insead on strategisessa yhteistyössä yhdysvaltalaisen Wharton Schoolin kanssa.

## Aiheesta muualla
* Insead
* Alumniyhdistys
Martti Saarinen

**Martti Saarinen** (20. lokakuuta 1980 Tuusula) on suomalainen laulaja, joka voitti Idols-laulukilpailun viidennen tuotantokauden vuonna 2011. Saarinen voitti kilpailun finaalissa Ali Elkharamin saatuaan 56 prosenttia äänistä.

Ennen Idolsissa kilpailemista Saarinen oli esiintynyt Boiled Monkeys -nimisen coveryhtyeen kanssa vuodesta 2005. Lisäksi hän on laulanut Killer Kachina -nimisessä yhtyeessä.

Voittokappale Idolsissa oli Patric Sarinin säveltämä ja Paula Vesalan sanoittama ”Se alkaa taas”. Musiikkivideo kappaleeseen kuvattiin toukokuun lopussa. Sen ohjasi Petri Eklund.

Saarisen melodista suomirockia sisältävä ensimmäinen albumi julkaistiin syyskuussa 2011. Albumin ensimmäisenä singlenä julkaistiin Poets of the Fall -yhtyeen jäsenten tekemä kappale ”Kaipaus nousee siivilleen”. Hänen omaa nimeänsä kantava albumi debytoi Suomen virallisen listan sijalla kymmenen.

Martti Saarinen on myös toiminut lauluntekijänä, sillä Martti oli mukana tekemässä debyyttialbumin päätösraitaa "Omatunto" yhdessä Janne Huttusen ja Sanna Korkeen kanssa.
Martti oli valmistelemassa toista albumiaan, jonka kappaleet ovat Martin ja
hänen taustayhtyeensä kitaristin Juha Wahlsténin käsialaa,kunnes päättyi perustamaan Marraskuu-yhtyeen joka on julkaissut pari kappaletta. Lisäksi Martti Saarinen on ruvennut tekemään kappaleita myös muille artisteille. Marraskuu julkaisee alkuvuodesta 2020 uuden singlen.

Saarinen on esiintynyt myös Leavings-Orkesterin solistina. Bändi on suomalainen pop-yhtye, jonka perustivat vuonna 2011 Leevi and the Leavings -yhtyeen jäsenet Risto Paananen, Juha Karastie ja Niklas Nylund.

Martti oli mukana vuonna 2019 Millennium Projectin tekemällä cover-versiolla Pohjois-Karjala -biisistä.

Saarinen asuu perheineen Keravalla ja heillä on kaksi lasta. 
  
## Diskografia
### Albumit

### Singlet
* *Se alkaa taas *(2011)
* *Kaipaus nousee siivilleen* (2011)
* *Laula minulle* (2011)

### Musiikkivideot
* *Se alkaa taas*

### Vierailut
* Millenium Project: *Pohjois-Karjala* (feat. Martti Saarinen & Oku Luukkainen) 2019

## Lähteet

## Aiheesta muualla
* Martti Saarisen kotisivut  (vanhentunut linkki)
* Martti Saarisen nykyinen yhtye Marraskuu Facebookissa
Charles Chetwynd-Talbot

**Charles Chetwynd-Talbot** (13. marraskuuta 1860 – 7. toukokuuta 1921) oli brittiläinen aatelinen, 20. Shrewsburyn ja Waterfordin jaarli ja Clément Talbotin perustaja.

Talbot oli perheessään ainoa lapsi ja isänsä, 19. Shrewsburyn jaarlin perillinen. Talbot peri jaarlin arvonsa jo nuorena. Hän meni naimisiin avioeron läpikäyneen Ellen Miller-Mundyn, paroni George Byronin tyttärentyttären, kanssa. Aviovaimoa ei hyväksytty seurapiireihin. Nuoripari sai pojan nimeltään Viscount Ingestre, joka kuoli vanhempiensa elinaikana, mutta ehti saada muutamia perillisiä, mukaan lukien 21. Shrewsburyn ja Waterfordin jaarlin.

Myöhemmin aviopari erosi. Talbot oli myös vastuussa Alton Towersin myynnistä, joka oli ollut aikaisempien Shrewsburyn jaarlien tyyssija. Se on nykyään laajalti tunnettu huvipuisto. Hänen tuellaan perustettiin vuonna 1903 Clément Talbot ltd. tuomaan Isoon-Britanniaan suosittua ranskalaista automerkkiä Clémentiä. Tämä johti automerkki Talbotin syntymiseen.

## Lähteet
Porsche Supercup -kausi 2010

**Porsche [[Mobil 1]] Supercup**-kausi 2010 oli Porsche Supercup sarjan 18 kausi. Kausi alkoi 13.maaliskuuta Bahrainin, Sakhirissa ja päättyi 12.syyskuuta Italian, Monzassa. Sarjan mestaruuden vei saksalainen René Rast, jolle mestaruus oli hänen uran ensimmäinen. Toiseksi sijoittui britannian Nick Tandy ja kolmanneksi itävaltalainen Norbert Siedler.

## Kilpailukalenteri
Porsche Supercup -kausi 2011

**Porsche Mobil 1 Supercup -kausi 2011** oli Porsche Supercup sarjan 19. kausi. Kausi alkoi 8. toukokuuta Turkista ja päättyi 13. marraskuuta Abu Dhabiin.

Sarjan mestaruuden voitti toiseen kertaan saksalainen René Rast. Toiseksi sijoittui itävaltalainen Norbert Siedler ja kolmanneksi puolalainen Kuba Giermaziak.

## Tallit ja kuljettajat

## Kilpailukalenteri

## Lähteet
Koitsanlahden hovi

**Koitsanlahden hovi** on  Etelä-Karjalassa Parikkalassa sijaitseva museo, jonka päärakennus on 1800-luvulta. Koitsanlahden hovi avattiin museona vuonna 1966, mutta se oli Museoviraston hallinnassa suljettuna vuodesta 1991, kunnes se syksyllä 2016 myytiin yksityishenkilölle, jolla oli aikomus avata siinä kotimuseo. Kartanon ostanut keräilijä sisusti kartanoa itäsuomalaisten kartanoiden esineistöllä, ja rakennus  oli avoinna yleisölle ainakin kesällä 2017.

Koitsanlahden hovi on ainoa Suomen nykyisellä alueella sijaitseva lahjoitusmaakartano. Se oli alkujaan kuningas Kustaa II Adolfin vuonna 1618 perustama valtion latokartano. Vuonna 1652 Koitsanlahti lahjoitettiin sotamarsalkka ja kreivi Arvid Wittenbergille. Vuodesta 1721 paikka oli Venäjän hallitsijan lahjoitus­maa­kartano, jossa lähipitäjien talonpojat kävivät suorittamassa työpäiviä. Kartanon alueella oleva Piiskuupetäjä-niminen puu, ja pihalle vuonna 1958 pystytetty *Kärsimysten kivet* -muistomerkki ilmentävät talonpoikien ja kartanonomistajia edustaneiden voutien välisiä ristiriitoja. Itsenäisyyden ajalla Koitsanlahden hovi ympäröivine peltoineen oli Suomen valtion omistuksessa. 1940-luvulla sodan jälkeen päärakennukseen sijoitettiin Parikkalan mieskotiteollisuuskoulu.

Viipurissa syntynyt kirjailija Lempi Jääskeläinen on kirjoittanut kaksi teosta, *Hovin vallat* ja *Talonpoika ja hovinherra*, joiden tapahtumat sijoittuvat Koitsanlahden hoviin.

## Lähteet
*Etelä-Karjalan museot, Koitsanlahden hovi (Viitattu 9.6.2015) (Sivu Archive.orgissa)

### Viitteet

## Aiheesta muualla
* Koitsanlahden hovi, Museovirasto, viitattu 9.6.2015
* Selvitys hovin alueen täydennysrakentamismahdollisuudesta  (Viitattu 9.6.2015)
* Koitsanlahden hovin kunnostuskustannukset hirvittävät, Yle 3.1.2014 (Viitattu 9.6.2015)
* Ruotsin lahjoittama hovi aukeaa yleisölle 25 vuoden hiljaiselon jälkeen, Yle.fi, uutiset 14.7.2017
Arabiemiraattien dirhami

**Arabiemiraattien dirhami** (ISO 4217: **AED**) on Yhdistyneiden arabiemiraattien valuutta. Se otettiin käyttöön vuonna 1973 korvatakseen Qatarin rialin. Yksi dirhami (درهم‎) jaetaan sataan filsiin (فلس).v

## Lähteet
Îles d’Hyères

**Îles d’Hyères** on saariryhmä Ranskan Varin departementissa  Hyèresin kunnassa. Saarista pinta-alaltaan ja asukasluvultaan suurin on Porqerolles, joka on myös saarista läntisin. Saaresta itään sijaitsevat pienet Île de Bagaud, Port-Cros ja kaikkein itäisin Île du Levant.

## Historia

Saariryhmän alkuperäinen nimitys oli Stokadit. Nimityksen antoivat kreikkalaiset, ja se viittasi saariryhmän jonomaisuuteen. Renessanssin aikana saaria kutsuttiin puolestaan nimellä *Îles d’Or* eli Kultasaaret. Saaren ensimmäisiä asukkaita olivat foinikialaiset ja heidän jälkeensä roomalaiset. Îles de Lérinsin saarilta saapui munkkeja 400-luvulla, ja he perustivat paikalle sivuluostarin. 600–1500-luvuilla saarille hyökkäsivät merirosvot ja saraseenit. Provencen herttua antoi saaret J. de Galbertille vuonna 1348 ja myöhemmin Frans I määräsi johanniitat muuttamaan saarelle. Porquerolle ja Port-Crosin saarille rakennettiin linnat vuonna 1531 ja Richelieu rakennutti vuonna 1634 Tour de’Éminencen, Fort de’Éstissacin ja Port-Martinin. Uudetkaan linnoitukset eivät estäneet saaria kokemasta tuhoja Espanjan perimyssodassa 1700-luvulla. Saaret olivat sotanäyttämönä jälleen Napoleonin aikana 1800-luvulla ja 1900-luvun maailmansodissa.

## Lähteet
*

### Viitteet
Mohammed A. Salameh

**Mohammed A. Salameh** (koko nimeltään , s. noin 1967) on yksi vuoden 1993 World Trade Centerin pommi-iskun tekijöistä. Hän istuu elinkautista vankeusrangaistustaan ADX Florence -vankilassa, Coloradossa.

Salameh vuokrasi iskussa käytetyn pakettiauton. Vuokrasopimuksessa olleet räjähteiden jäänteet olivat yksi todiste häntä vastaan.

Vuonna 1999 32-vuotiaan Salamehin alkujaan yli 200 vuoden rangaistus lyhennettiin 116 vuoteen.

## Lähteet
Kazakstanin tenge

**Kazakstanin tenge** () (Valuuttakoodi: **KZT**) on kazakstanin käytössä oleva rahayksikkö. Se otettiin käyttöön vuonna 1993 korvaamaan neuvostoruplaa. Yksi *tenge* jaetaan sataan *tiyiniin*.
Assassin’s Creed: Bloodlines

**Assassin’s Creed: Bloodlines** on Ubisoft Montrealin kehittämä ja Ubisoftin julkaisema *[[Assassin’s Creed (pelisarja)|Assassin’s Creed]]* -toimintaseikkailupelisarjan videopeli. Peli julkaistiin PlayStation Portablelle marraskuussa 2009. Pelin juoni perustuu *[[Assassin’s Creed]]in* ja *[[Assassin’s Creed II]]:n* tapahtumien välille.

## Pelaaminen
*Assassin’s Creed: Bloodlines* on toimintaseikkailupeli, jossa pelaaja ottaa ensimmäisestä osasta tutun Altaïr ibn La-Ahadin roolin. Avoimen pelimaailman kaupunkien kaduilla kuljeskelee tavallisia ihmisiä, joiden käyttäytymiseen pelaajan teot vaikuttaa. Pelaaja voi hieman töniä väkijoukossa ilman suurempaa vaikutusta, mutta väkivalta saa väkijoukon paniikkiin ja johtaa vartijoiden kutsumiseen. Jos pelaaja kiipeilee seinillä, väkijoukko kerääntyy alas tuijottamaan ja huutelemaan vartijoita paikalle.

## Vastaanotto
Metacritic-kerääjäsivustolla peli sai 63/100 pistettä, perustuen 38 kriittiseen arvosteluun. GameSpotin arvostelussa kehuttiin muutamia asioita, kuten ääniefektejä, kun taas kritiikkiä tuli muun muassa pelialueiden pienuudesta.

## Lähteet

## Aiheesta muualla
*
Matti Asunmaa

**Asser Matias (Matti) Asunmaa** (11. syyskuuta 1921 Revonlahti – 1. lokakuuta 1998 Alavus) oli suomalainen kansanedustaja vuosina 1970–1979.

Asunmaa aloitti kansanedustajan uransa Vaasan läänin vaalipiiristä Suomen Maaseudun Puolueesta valittuna kansanedustajana. Hän siirtyi lokakuussa 1972 Suomen Kansan Yhtenäisyyden Puolueeseen, jonka eduskuntaryhmän puheenjohtajana hän myöhemmin toimi. Huhtikuussa 1977 Asunmaa, joka oli eduskuntavaalien 1975 jälkeen SKYP:n ainoa kansanedustaja, siirtyi Keskustapuolueen eduskuntaryhmään. Hän oli vaikuttanut Keskustapuolueessa myös aiemmin, 1960-luvun lopulle asti, ennen liittymistä SMP:hen. Hän aloitti poliittisen toimintansa Maalaisliiton nuorisojärjestössä Maaseudun Nuorten Liitossa. Asunmaa toimi myös kunnallispolitiikassa ja oli Alavudella valtuustossa ja hallituksessa.

## Lähteet
*
*
Fajita

**Fajita** (suom.  tai ) on lämmin texmexateria, joka tarjoillaan vehnä- tai maissitortillan kanssa. Fajita täytetään esim. lihasuikaleilla, kasviksilla, taco- tai salsakastikkeilla, ranskankermalla, jalapenochileillä, juustoraasteella. Kun fajitaan käytetään naudanlihasta tehtyjä suikaleita, ne marinoidaan mausteisella marinadilla.

## Lähteet
Brunein dollari

**Brunein dollari** () (ISO 4217: **BND**) on Bruneissa käytössä oleva valuutta. Se on ollut Brunein valuuttana vuodesta 1967. Yksi Brunein dollari jaetaan sataan senttiin. Valuuttamerkkinä toimii $ tai B$ halutessa estää sekaantuminen muihin dollareihin.

## Aiheesta muualla
Lily Saxén

**Lily (Lilly) Ottilia Maria Saxén** (25. elokuuta 1861 Turku – 11. lokakuuta 1927 Kuokkala) oli suomalainen ruotsin kielellä kirjoittanut runoilija joka käytti nimimerkkejä *Fågel Blå* ja *Fågelfri*.

Saxénin vanhemmat olivat rovasti Karl Johan August Saxén ja Jeanne-Marie Vilenius. Hän kävi tyttökoulun ja suoritti myös muun muassa sähköttäjän tutkinnon. Saxén työskenteli eräissä ruotsinkielisissä maaseutulehdissä (Viborgsbladet, Östra Nyland) ja oli puoli vuotta Arbetaren-lehden toimitussihteerinä. Hän käänsi ruotsin kielelle suomalaista kansanrunoutta (kolmiosainen kokoelma *Ur den finska sången*) ja kirjoitti myös itse runoja sekä yhden lastenkirjan.

## Teoksia
* *Ur den finska sången samt några ryska skalder*, tolkningen af Fågel Blå.    Edlund, Helsingfors 1891
* * Ur den finska sången, 2. häftet*.    Söderström, Helsingfors 1892
* *Poetiska synder*.     Söderström, Helsingfors 1894
* *Ur den finska sången, tredje häftet* : Några yngre diktare jämte en inledningssång; af Fågel Blå och Oksanen.      Viborgsbladet, Viborg 1898
* *Dikt och sägen*, af Fågel Blå.     Lilius & Hertzberg, Helsingfors 1902
* *Sex kissar : en berättelsebok tillegnad de yngsta djurvännerna af Fågel Blå*.     Söderström, Helsingfors 1905

## Lähteet
* 
* Ossian Mesterton's genealogy pages : Herman Papken och hans avkomlingar sammanlagt 178 tabeller : tabell 80 : Lily Saxénin elämäkertatiedot
* Teoslista Fennica-tietokannasta